OpenLLM-France/wikimedia huggingface dataset:
# Guerzenneu Breih-Izel/Er Pod hoarn hag er Pod doar

Oberennoù damheñvel pe handelvoù all zo ivez, gwelout Ar pod houarn hag ar pod pri.
| ◄ En dén Avarisius kollet dehou é drézol | Er Pod hoarn hag er Pod doar | Er Blei hag en Oén ► |
* Tostig en eil d’égilé
* En ur memb ti um gavé
* Ur pod hoarn hag ur pod doar.
* Er hetan d’en eil e lar :
* « Damb d’hober un dro balé
* « Skuéhein e hrér pad en dé
* « Ag er mitin azéet.
* — Monet genoh ne vennan ket
* « E reskond er pod aral,
* « Rak torrein e hran és mat
* « Ha doujein e hran er goal
* « Ar en hent è rudellat.
* « Mes hui ag e zou kriùoh
* « Ne hues nameit monet.
* « Me léh mé e zou kentoh
* « Amen é korn en uéled. »
* Er pod boarn e lar nezé :
* « Ne hues nitra de zoujein
* « Rak me you doh ou kosté
* « Ataù prest d’hou kourantein. »
* Er pod doar e sent kentéh
* Hag ou deu peit ag ou léh
* Um laka de rudellat.
* Mes allas ! ben un herrad
* Er pod doar get er stokeu
* E zou draillet a dammeu.
* Kerhet get tud sort genoh ;
* Rak mar det get re kriùoh,
* Digoéh e rei d’oh hemb arvar
* Er memès goal get er pod doar.
# Ar pod houarn hac ar pod pri

Oberennoù damheñvel pe handelvoù all zo ivez, gwelout Ar pod houarn hag ar pod pri.
| ◄ Ar gaerel eet en eur c’hrignol | Ar pod houarn hac ar pod pri | Ar pesqetaer hac ar pesq bihan  ► |
Ar pod houarn d’ar pod pri
A broposas beachi.
Hemmâ gavas furroc’h chomm
Sioul var e oalet tomm ;
Rac un tauliq an disterra
A ve goest mat d’am bruzuna,
Qen na deuffe tamm d’ar guær.
C’hui, so caletoc’h ho ler,
Ne velan qet petra virfe ! —
Me dioallo ac’hanout-te,
Camarad, ’me ar pod fer,
Ha capabl ez ’oun d’en ober.
Ma teuffe tra calet ebet
Taust d’as costou, me, d’ar ret,
Etresoc’h-hu en em riclo,
Ha dioc’h ar stronç me tioallo.
Var ar guer-se, ar pod pri
A gredas avanturi.
Chetu en var zu an hent bras,
Gat e vignon scoas-oc’h-scoas.
Au daou c’hæz camm, var o deïr c’har
A derm o goalc’h. Peb sodel car,
Peb bot, peb men a strop ane
An eïl oc’h costou eguile.
Ar pod pri, meurbet diezet,
N’en devoa græt cant pass ebet
Ma oe gat e gomper brevet,
Ha lec’h da glemm n’en devoa qet.
Na hentit nemed ho guir-par
Pe a renqoc’h anduri
Goal-chanç, hini pe hini,
Eus va daou pod me, eb mar.
# Ar Pod houarn hag ar Girin

Oberennoù damheñvel pe handelvoù all zo ivez, gwelout Ar pod houarn hag ar pod pri.
| ◄ Ar Goabren zu | Ar Pod houarn hag ar Girin | Ar Skoul hag an Eostic ► |
Beza ’voa, er memes kegin,
Eur pod houarn hag eur girin.
Eun devez, ma zoa eat an dud
Da vrinnika var ar palud,
Ar pod houarn, var he oaled.
En em inouaz, me ziskred,
Hag a lavare d’hegile :
« Ha ma raffemp eun dro bale ?
— Goap a rit, eme ar girin,
Pe c’hoant braz ho peuz da c’hoarzin.
C’houi, sur, kenderv tridroadeg,
A zo ebat d’heoc’h prezeg.
Mez, siouas ! heb troad, heb askel,
Penaoz lakat tro e’m’ estel ?
Nann, kenderv, n’euz ket a du.
Me ’jomm da granchat el ludu,
— « Selaou ’ta eme ’r pod houarn,
Me a grogo e’n da skouarn
Ha tamm a ruz, tamm a ruill,
Ni ’raio hent dioc’h an druill.
— Mez dreist ar vein hag an toullou
Penaos a ruz pe a ruillou ? »
— « Ni ’glasko eun hent plean,
Eun hent ha didoull ha divean. »
— « Ho kostou c’houi a zo kalet,
Mez ma re me ne dint ket.
Me, gant an disterra stokat
A vezo lakeat e skolpad.
— Oh ! kea ’tao ! me n’ounn ket dall
Etrezout hag an traou all
Pa zeuint tost me ’n em lako,
Ha stokat hebed n’he pezo !
— « Mad, emezhan, deomp ’ta, neuze,
Hon daou ’n avantur Doue.»
Ar bourmenaden a voue berr.
Kalz re dano e zoa ’l ler
Var gostennou ar pod pri.
Edo dija flastret he fri
Ha diskolpet he ziouskouarn,
Gant he vignon ar pod houarn,
Pa deuaz eun diveza lamm
D’he lakaad etre pevar damm.
Mont da heul ar pennou huel
’Zo dizansun d’an dud izel.
# Guerzenneu Breih-Izel/Er Veitouréz hag er Podad leah

Oberennoù damheñvel pe handelvoù all zo ivez, gwelout Perrina hag he fodad laezh.
| ◄ En Derùen hag er Gorzen | Er Veitouréz hag er Podad leah | Er Blei hag er Hi ► |
* Perrot er veitouréz, ur pod doar ar hé fen
* Lakeit dehi sonn mat é kreiz ur dorchen bren,
* E ié de huerhein leah d’er gér ag en Oriant.
* Avèl ur plah iouank kerhet e hré liant
* Rak hé doé keméret en dé-sé dilliad skan :
* Hé boteu lèr izél, hé broh koton moénan.
* Perrot épad en hent én hé chonj e gonté
* En argant ag er leah ; getou hi e brené
* Un nebedig uieu de lakat de horein
* « A dra sur, emé-hi, ne vou ket diés d’ein
* « Desaù étal me zi bandenneu pousined.
* « Guir é, gellein e hrei er luhern ou laèret ;
* « Mes alkent treu erhoalh e chomou hoah genein
* « Eit prenein, mar karan, ur pemmoh de lardein.
* « M’er lardou fonnabl mat, hemb dispign kalz a vrén
* « Me dɔuchou, p’er guerhein, ur som argant aben,
* «  Ha mar lakan me chonj, perak n’em behé ket
* « Ur vuoh open ér hreu, ur lé bihan alet,
* « Ur lé hag e saillou joéius étal é vam ? »
* Perrot eùé joéius e saill édan hé sam :
* Er podad leah e goéh… ha kenavo nezé
* D’er vuoh, d’er pousined, d’er pemmoh ha d’er lé !
* D’er gér é has éndro er Veitouréz chiffet
* E lezel ar hé lerh hé fodad leah skuillet,
* Ha get méh é laras en histoér d’hé fried
* En danjér a reseu ar hé hein un tam koed.
* Hoantat madeu e zou és d’oh,
* Ou havet e zou diésoh,
* Rak liès en treu e hoantet
* E zou pelloh eit ma chonjet
* Er péh e sou guellan dalhmat
* E sou hoantat a galon vat
* Ma tégoéhou pep tra bamdé
* El ma plijou d’en Eutru Doué.
# Guerzenneu Breih-Izel/Er Blei hag en Oén

Oberennoù damheñvel pe handelvoù all zo ivez, gwelout Ar bleiz hag an oan.
| ◄ Er Pod hoarn hag er Pod doar | Er Blei hag en Oén | En dén kouh hag é Vugalé ► |
* En ur riolen sklér un oénig pendeved
* E oé soublet é ben eit torrein é séhed.
* Chetu arriú ur blei hantér varù get en nan :
* Peh ur joé aveitou kavet un oén bihan !
* « Petra e hres té, moj vil ? e lar ean kounaret,
* Te gousi en deur-men a pe vennan ivet !
* Aveit ur pendeved, hardéh hous un nebed,
* Ha te bèou ern bèr kement a hardéhted ! »
* En oènig peur skontet én ur grénein e lar :
* « Eutru, plijeet genoh distañnein hou kounar.
* « Gobér jénemant d’oh biskoah n’em ès chonjet ;
* « Mes deit on d’er hoah-men eit torrein me séhed.
* « Ivet em es d’en dias pellig mat a zoh-oh,
* « Ha n’hellan ket kredein è ma en deur viloh.
* — Viloh, emé er blei, viloh er havan mé
* « O ia, m’has hanaù mat ; ur braù a lon ous té !
* « Me houèr, er blé aral e tes men dikriet »
* — Penaus ? emé en oén, ne oen ket hoah gañnet.
* « E on hoah é ténein. — Più é nezé ? te vrér ?
* — E guirionné, eutru, n’em es na brér na hoér.
* — Ne vern, er ré benag atau e hra poén d’ein.
* « Ol, chas ha bugulion, è vennant me lahein.
* « Te béou aveité, rak chuéh on é andur !
* Kentéh ar en oénig er lon gouiù dinatur
* E zigor é veg bras, er has getou pelloh
* Hag en dèbr a dammeu hemb chikañnal muioh.
* Ar en doar-men get er hriùan
* E ma er rézon liésan.
# Ar bleiz hag an oan

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar Bley hac an Dànvad. gant Guillaume Ricou
* Ar bleiz hac an oan gant Pierre Désiré de Goësbriand
* Ar Bleiz hag ann Oan gant Prosper Proux
* Ar Bleiz hag an oan gant Emil Ernod
* Er Blei hag en Oén gant Stefan ar Strad
# Guerzenneu Breih-Izel/En dén kouh hag é Vugalé

Oberennoù damheñvel pe handelvoù all zo ivez, gwelout An Ozac’h kos hag e vugale.
| ◄ Er Blei hag en Oén | En dén kouh hag é Vugalé | Er Héré hag en Eutru ► |
* Un tad édan merùel en doé tolpet un dé
* Endro dehou è vugalė.
* Tri pautr e oént, tri pautr é mesk er ré kriúan.
* « Sellet en dra-men », emé éan.
* Ha ean ziskoé dehé ur gordennig sklommet
* Ha groeit get tér néden joéntet.
* « Più ahanoh hou tri e hellou hé zorrein ? »
* Er hohan e ansei, mes kaer en des chachein,
* Er gordennig ne dor ket.
* En eil ag er bautred e grog énni arlerh ;
* Eit ou eué poén kollet.
* Er iouankan d’é dro e den a bouiz é nerh,
* Mes hemb gobér nitra.
* « Dégaset hi enta
* « D’ein mé, e lar en tad :
* « Me hellou mé és mat
* « Donet de ben ag hé zorein. »
* Chetu ean doh hé disklommein ;
* Goudé hemb lakat ol é nerh,
* Ar é hoarigeu ean e den
* Hag é ma torret lerh oh lerh
* Peb unan ag en tér néden.
* — Ama, hui huél, bugalé,
* E lar ean dehé nezé,
* « Unanñet étrézoh é veet kriú perpet,
* « Pe you ret d’oh um zihuen.
* « A hanah é kontrel, mar doh dispartiet,
* « Es e vou donet de ben.
* « Kenavo, bugalé, birùikin n’ankoéhet
* « En aviz e ran doh érauk kuitat er bed. »
* Er vugalé e lar, én ur skuillein dureu,
* N’ankoéheint ket jamės é zevéhan konzeu.
* Ember é varù ou zad. Madeu e chom geté.
* Mes er loden vrasan e zou édan delé ;
* Er ré en doé argant prestet
* E houlen kenteh bout peet.
* Prosézeu e zou groeit unan arlerh en al.
* De getan en tri brér e zalh ènep d’er goal,
* Rak ma oent d’er memb tu, rak ma oent unañnet.
* Mes tabut étrézé kent pèl e zou saùet.
* Hag én arben ag en dañné
* Chetu torret er garanté !
* Tra mil guéh ankinus : dré er goed unaunet,
* Dré en treu ag en doar é mant dispartiet.
* Er péh en doé laret en tad
* E za nezé de vout guir mat,
* Rak en dud a lézen,
* Perpet tud didruhé.
* E oé deit bean de ben
* A zismant ou dañné.
* En tri brér nezé devéhat
* E chonj é konzeu fur ou zad,
* E chonj én tér neden joentet,
* En ter neden dispartiet.
# Guerzenneu Breih-Izel/Er Héré hag en Eutru

Oberennoù damheñvel pe handelvoù all zo ivez, gwelout Ar c’hereour hag ann den pinvidik.
| ◄ En dén kouh hag é Vugalé | Er Héré hag en Eutru | Er Labourér hag é Vugalé ► |
* Ne gavér ket en eurusted
* En inourieu nag én danné,
* En histoér é iamb de laret
* E sisko d’emb splann kement-sé.
* En eurusan dén ar en doar
* E oé Jean Huisant er Héré
* Avel un estig ar er bar
* Joéius e kanné tro en dé.
* A dal d’é fenestr é chomé
* Un eutru bras goleit a eur.
* Hanen, én despet d’é zañné,
* Ne gavé ket, èl en dén peur,
* En dro dehou en eurusted :
* N’hellé na kañnein na kousket.
* Mar dégoéhé dehou cherrein è zeulegad
* De dermén er goleu dé,
* Jean Huisant, akourset de seúel mitin mat,
* E kaunein en dihouské,
* Hag en eutru um glemmé
* Ma n’hellér ket, avel en ivaj hag er bouid,
* Prenein er housked eué.
* Ean e hra d’er hañnour dont un dé d’er havouit.
* « Me hèh Jean Huisant, e mé ean,
* Laret d’ein : pégement e saùet hui ér blé ?
* — Er blé pêgement e saùan ?
* « E reskond eu aral, ne gontan ket elsé.
* « Ataù, é lar ean é hoarhein,
* « Nen don ket dén aveit tolpein.
* « Er péh e hounian
* « E ia genein dé ha dé ;
* « Koutant on mar guélan
* En achimant ag er blé
* « Hemb mankein a nitra.
* — Ama, laret enta :
* En un deúéh petra houniet hui ?
* — Ah ! revé, mar a huéh muioh,
* Mar a huéh eué bihañnoh.
* Propig erhoalh e vehé men gouni
* Kenevé ur vostad déieu
* E zou rekis miret dalhmat.
* Mes en hantér ré a houilieu
* E bar doh-omb a labourat,
* Hag en eutru person, d’er sul én overen,
* E gav hoah guéhavé ur gouil benak open.
* En Eutru e hoarhas é kleuet kement-sé
* Hag e laras kentéh d’er farsour a géré :
* « M’hou lakeï mé koutant bremen :
* « Kaset genoh er hant skouid-men,
* « Cherret ind én hous armenér,
* « Hui ou havou pe vou dobér. »
* Chetu men dén nezé bammet ;
* Hanval é doh unan semplet.
* Ean e gred guélet ar un dro
* Ol en argant e zou er vro.
* Kuh è hra é drézol neué
* Edan er vangoér ag é di,
* Allas ! è joéiusted eué !
* A sonneneu ne oé ket mui ;
* Kollet dehou è voéh, kollet è leuiné !
* Arlerh en dout kavet ur vamen á dristé,
* Pèl doh è zeulegad
* E ma oeit er housked ;
* N’hel ket chom un herrad
* Hemb bouljal, hemb sellet.
* De noz mar kleu trouz erbet
* Get ur hah benak è saillal,
* Eun en des a vout laeret,
* Ha ean um laka de grial.
* Dré fin andur kement, Jean Huisant e zou chuéh.
* A pe huél é eutru, ean e ia d’er huvouit :
* « Rantet d’ein, emé ean, me housked ha mem boéh,
* « Ha keméret endro hou miliget kant skouid !
# Ar c’hereour hag ann den pinvidik

Oberennoù damheñvel pe handelvoù all zo ivez, gwelout Guerzenneu Breih-Izel/Er Héré hag en Eutru.
| ◄ Ar vosen war al loened | Al labourer douar hag he vugale  ► |
Eur c’here a gane hep paouez hed ann deiz,  Eunn dudi he welet,  Eunn dudi he glevet ! Bommou a zistage, euruz voa evel seiz. He amezek a-vad d’ez-han, arc’hant eleiz, Ne gane ket nemeur ha ne gouske berad ;  Pinvidik perfoun voa. He-man, da c’houlou deiz, pa zerre he lagad  Gweachouigou da vorenna, A veze dihunet gant kripin o kana. Neuze e lavare : perak ne werzer ket  Ar c’housket,  Evel ar bara hag ar gwin,  Evel ar c’haol hag ann irvin ?  Gervel a ra ar c’hereour  Hag out-han e c’houlen : — « Asa ! lavarit d-in, Gregor, dioc’h ho labour  » Petra c’hounezit-hu pep bloaz ? » —
— « Pep bloaz ? E feiz a-vad, aotrou, n’ounn ket boaz » Da niveri ’vel-se, rak ne ket ann doare  » Ma’z a ar stal gan-en. » Tre pep deiz euz distag ; ann eil denn d’egile, » A-walc’h eo, enn distro, digas pep bloaz d’ar gear. » — « Mad ! mad ! lavarit d’in, tost da vad er c’hiz-ze, » Pe c’hobr ho peuz bemdez a-raok ma par al loar ? » — « Gweach kalz ha gweach nebeud ; ar pez zo a ra gaou » (Hag anez hor gounid ne ve ket re zister) » Ann dra-ze, ar gwasa, eo war dri deiz vez daou, » E ranker beza vak : e gweliou ’z a ’nn amzer.  » Ann eil vez gwaz euz egile,  » Eme ’r c’here,  » Ha bemdez ann aotrou person » Zigor d’eur zant-bennag dor ann env enn he bron. » Ar mondian o c’hoarzin lavar d’ar c’hereour : — « Hirio me a fell d’in ne vec’h ket mui ker paour,  » Setu aze kant skoed ! » Gorroit-ho er-vad m’ho c’havoc’h, pa vo red. » Paotr ar skleuk gav d’ez-han gwelet ann holl arc’hant A voa bet, e peb oad, dastumet kant war gant. Distrei a ra d’ar gear da guzet buan ha doun Enn he gav he gregign zo krog enn he galoun. Brema grik ! Ar c’here zo eat he gan e-biou, Abaoe m’eo perc’hen da dad ann holl boaniou.
Nec’h hag enkrez enn he gerc’hen,  Ar c’housket, nijet euz he di  N’en doe mui ken kefridi  Nemet spia ha diskredi  War gisier hag amezeien.  Enn deiz, enn noz edo war c’hed  Na vije laeret he gant skoed. Skuiz maro, ar c’here ia da di ’r pinvidik A voa enn he wele gourvezet, kousket mik.  — « Delit, eme z-han, ho kant skoed ; » Ne dalont eur reunen nag eur berad kousket. »
En em laza rear evit dastum danvez : Pa vezont dastumet, gant-ho vez mui a-boan Eget na vez hep d-ho a labour hag a zoan. Labouromp ha kanomp, ne ket hirr ar vuez !
# Al Labourer hac e Vugale.

Oberennoù damheñvel pe handelvoù all zo ivez, gwelout Guerzenneu Breih-Izel/Er Labourér hag é Vugalé.
| ◄ An Den gant e ziou Vroeg. | Al Labourer hac e Vugale. | Ar Vageres hac ar Bley.  ► |
FABL 84.
Al Labourer hac e Vugale.
Eul labourer voa er c’hontre
En devoa cals a vugale
Pere en em gave dies
Oc’h accordi tout assambles.
Ne rent qet cals deus a etat
D’ar pez a lare d’ê ho zad.
Eun de e voa ebars en ty,
Gante oll ne vancqe hini,
An den mad en deus commandet
Ma vije dezàn digasset
Eur fagodennat goalinier
En devoa gante da ober.
Neuse en em adressi d’ê,
Er fesson-màn a commande :
Voa red terri ar goalinier,
Ar fagoden tout en antier.
Dre ho oll ners ar vugale
A eszez ho zerri neuse ;
Mæs ze ne voa qet re facil,
Rac ho foan a voe inutil.
Neuse en deveus lavaret :
Ar fagoden diserreet ;
Qemeret pep a dam bian
Hac ho zorret hep cavet poan.
Ar pez neuse o veza gred
N’ho devoe qazi poan ebet.
Silanç deze a imposas :
Ma bugale ger, a laras,
Entre ma veet evel-ze
Deus a eur memeus bolonte,
Ne elfet qet bea venjet
James gant ho c’hinimiet ;
Mæs mar delc’her inimitie
An eil en qever egile,
Nep piou bennac en devo c’hoant
D’ho coll, a raï facilamant.
Sans moral.
Pa rene an desunion,
An dud coz demeus ar c’hanton
Da represanti qement-ze
A gasse goalinier gante.
Eur roue demeus ar Scyri
A eure eur memeus c’hoari
Pa voa en articl ar maro,
E oll vugale var e dro.
# Guerzenneu Breih-Izel/Er Labourér hag é Vugalé

Oberennoù damheñvel pe handelvoù all zo ivez, gwelout Al Labourer hac e Vugale..
| ◄ Er Héré hag en Eutru | Er Labourér hag é Vugalé | En deu Jao ► |
* « Labouret, hemb doujein hou poén
* Nen dès suroh danné. »
* Elmen é konzé, kent tremén,
* Un tad d'é vugalé.
* « Mem bugalé, e laré ean,
* Chetu deit me hours devéhan ;
* E han éndro de gavouit Doué.
* Erauk merùel me garehé
* Dizolein d'oh un dra sérius.
* Dihousllet met a huerhein de hanni
* En dachen-men ker présius,
* Rak ur trézol e zou kuhet énni ;
* E pé tachad, ne houian ket !
* Més, bugalė, mar labouret,
* Hui e gavou, nitra suroh,
* En trézol-sé devéhatoh.
* Aret mat hou parkeu, hou poén ne zoujet ket.
* Ne faut ket ma chomou korn na kognel erbet
* « Hemb bout troeit ha distroeit, hemb bout sellet perhuéh
* Arlerh marù en dén kouh, é vugalé kentéh
* E gommansas arat é kement korn e oé.
* Er gomemant chomet geté,
* En doar guèl labouret e ra dehé muioh
* Ha kent pèl é mant pinùikoh.
* Argant nag eur kuhet
* En doar ne kavant ket ;
* Mès en tad, kent monet d’er bé,
* En doé vennet diskoein dehé
* Penaus én ur labour gredus
* E hes ur trézol présius !
# Ann Daou Varc’h

Oberennoù damheñvel pe handelvoù all zo ivez, gwelout Guerzenneu Breih-Izel/En deu Jao.
| ◄ Nerz eur marvaill | Ar Bleiz hag ar c’hi  ► |
Na hejit ho skabel : rak mar d-eo huel eo kamm, Mar d-eu da gosteza, ho pezo eur gwall-lamm.
Daou Varc’h a iea enn hent : unan a gerc’h sammet. Ann eil, o tougenn-sounn arc’hant holen ar Roue, Bete boeden he lost enn-han lorc’h ha fouge, Ne roje ket he veac’h evit netra er bed. En em heja a ra, stampa he zivesker,  Ditirinat he ourouller, P’en em gav war al leac’h skarzerien godellou,
Goullo gant-ho ho ialc’h, digor ho c’hrabanou  Evit skrabat el leac’h ma’z euz. Eno, enn dro d’ar Marc’h, setu c’hoari ha freuz  O tigeri ’vit ann arc’hant.  Hor goazed vad ha dizamant,  Evit sacha mouniz d’ho bek,  A grog e moue al loen lorc’hek, A bleg d’ezhan he benn hag hen dalc’h krenn a za.  He-man, o klask diwall he dra, Toullet, reuget kik ha kroc’hen,  E kreiz ann hent war he liven,  A hirvoud hag a huanad :  — « Hou-man zo d’in eur galounad,  » Gwelet, ’me z-han, hep poan ebed, » Ar Marc’h-se gant he gerc’h, ha me lazet, muntret. » — « Mignoun, em’ egile, eunn dra eo zo anat, » Beza enn eur garg huel e pep amzer n’eo mad. « Ma vijez bet atao e ti eur miliner, » E vijez, evel d-oun, brema iac’h ha seder. »
# Guerzenneu Breih-Izel/En deu Jao

Oberennoù damheñvel pe handelvoù all zo ivez, gwelout Ann Daou Varc’h.
| ◄ Er Labourér hag é Vugalé | En deu Jao | Er Mèuour hag er Penmoh ► |
* Deu Jao ar urdro um gavė
* E hobér hent un dé.
* Unan, Jao un eutru a gér,
* En aral, Jao ur labourér
* Hennen, ur è gein ur sahad,
* E gasé guenéh d’er marhad,
* Ha, hemb sellet a du erbet,
* Pléget é ben, e ié pozet.
* Jao en eutru, joéius, koutant,
* E oé getou ur sam argant,
* Hag è toug è sam présius,
* E ben e saùé randonus,
* En ur lakat è gloh bihan
* De son doh é houg hemb dihan.
* Mes chetu étal en deu lon
* Dégoéhet ur vanden laeron.
* Er rémen e oé guel geté kavet argant ;
* Doh er Jao pinùikan aben um gemérant.
* Trézet é gorv nezé get en tauleu koutel,
* Er lon peur hantér-varù e goéh ar er bratel
* Ean e lar én ur huanadein :
* « D’er Jao aral e zou genein
* « Ne vé groeit droug erbet,
* « Ha me zou mé lahet ! »
* — « Kansort, e reskond en aral,
* « Liés mat é arriù er goal
* « Get er ré saùet ihuél ;
* « Guél é chom atau izèl.
* « Pe vehéh het él-on Jao ur labourér doar,
* « Ne veheh ket bremen é veruel get glahar. »
# Guerzenneu Breih-Izel

E. LE STRAT
______
Er Grillan hag er Velionen Er Vran hag er Luhern Er Chignan ag en Ejon En deu Véajour En Azen gusket get krohen er Lion En Derùen hag er Gorzen Er Veitouréz hag er Podad leah Er Blei hag er Hi Er Garel oeit én ur sulér En dén Avarisius kollet dehou é drézol Er Pod hoarn hag er Pod doar Er Blei hag en Oén En dén kouh hag é Vugalé Er Héré hag en Eutru Er Labourér hag é Vugalé En deu Jao Er Mèuour hag er Penmoh Er Marù hag er Hoèdour En Azen hag er Hi bihan Er Sitrouillen hag er Vézen Er Geneùen hag en deu Chikannour En diù Glom En Azen hag er Hi Er Iar présius Er Hroèdur hag en Néh Estig Un Elig deit ar en doar En El hag er Hroèdurig En Aviz mat En deu Vrèr hag er Goukou Er Jardrinour hag er Vugalé En « Trein » dihentet Er Rah a gér hag er Rah a ziar er mézeu En tu mat ag en Nean Er Mambreu hag er Galon
Deviz étré Matelin ha Julian, perhindour er Mandéguen (Parrèz Guénin) Guerzen kannet e Kiberén (1928) En inour d'en eutru Guillom Daviz étré Garit ha Jannig Er Voéz koh a Bloué Gouil hantérhant vléad belégèg en Eutru Conan, person Neulieg Karamb hur bro Breih Fest Louizon Konzamb Brehoneg Penaus choéj ur pried ? Glahar Jeann Louiz Ur Breton chuéh é Paris Fest Jozon Konzeu ur Soudard Breihad é rauk nionet d'er Brezel (1914) Ur plah iouank a Sant-Brieg. Er larig guen. Kenavo de Dour koh Ploué Salud d'en Tour neué. Breiz-Izél er vro hemb par. Chomet é Breih. En amzér a groèdur é Breih
Kannen én inour de Sant Franséz a Assiz Kannen er Hléhér neùé Kannen én inour d'er Bloh a neúé beniget Kan er Vugulion kent monet de Vethléem. Kan er Skolieu Kannen Sant Iouan beniget Kannen én inour de Sant Albin Kannen én inour de Sant Rivalan Kannen én inour de Sant Fiakr Kannen én inour d'en Intron Varia er Penéti Kannen én inour de Santéz Barb Kannen én inour de Sant Lubin Kannen en inour d'Intron Varia er Bleu Kannen aveit dégemér en Eutru Guillou Kannen Sant Maudé Deviz étré Stevan ha Julian Kan aveit Nédélek Kan er Vugulion deit en dro a Vethleem.
Kannen én inour de Sant Izidor Kannen Sant Eutrop Er merhed iouank a ganton Baud doh treid Intron Varia er Sklerder Kannen en inour de Sant Nikodem Kannen Sant Hilér Kaunen én inour de Sant Drein Kannen er Marù Kannen én inour de Santéz Thérèz En El goarnour Bruged en Arvor
Jobig e ven monet d'er Baradouiz Ar ribl er Skorff Perhinded Lourd (er blé 1929). Er Bombard hag er Binieu Lihér skriùet d'en Eutru Dréaneu Ur pautr iouank a fal imur Petra e laré Tour koh Ploué é rauk bout diskaret Béléan Pluniaù é kours en dispeah bras Marù dom Jojeb en Turnié Lihér d'en dud a Bloué Er marù D'en dud difé Inean Mab-dén ne varùou ket Gourhed me inam-goh Me hetan perhinded é Kélúen beniget D'em bro Breiz-Izél Guerzen kannet d'en Eutru Eskob é skol Kistinig dé er gonfirmasion (1931). Guerzen kannet d'en Eutru Eskob é skol Ploué dé er gonfirmasion (1931). Guerzen kannet d'en Eutru Eskob è skol Bubri dé er gonfirmasion (1931) D'er Bautred iouank a mem bro Me gred é Doué Disipled ketan Sant Franséz a Assiz
# Sorhienneu ha Farseu kôh er Hornad

Ton̄nieu dibabet :
# Kanaouennoù-pobl a vro-Wened

    Meur a embannadur zo eus Kanaouennoù-pobl a vro-Wened er Wikimammenn.
Embannet er Revue de Bretagne et de Vendée :
* 1888 (T2) : Un dén iouank é klah ur vestréz
* 1888 (T2) : Er glom hag er jiboésour
* 1889 (T1) : Er plahig Marion , ha kan.bzh
* 1889 (T1) : Buhé burhudus Sant Isidor
* 1889 (T2) : Ur voez ha n’en des chet groeit un chanj vad , ha kan.bzh
* 1889 (T2) : Er groleres iouank , ha kan.bzh
* 1890 (T1) : Er melinér hag er velinerés a Guerhorand , ha kan.bzh
* 1890 (T2) : Berjèren , ha kan.bzh
* 1891 (T1) : Aguilaned er blai nehue , ha kan.bzh
* 1891 (T1) : Jannett er Vraw , ha kan.bzh
* 1891 (T1) : Yannik er bon garçon
* 1891 (T2) : Er plah iouank tromperéz
* 1891 (T2) : Er plah diés de ziméein
* 1892 (T1) : Merh en duk a Naned
* 1892 (T2) : Er vatéh Perrinig
* 1892 (T2) : Ur galand trompet
* 1893 (T1) : Er handerw fal
* 1893 (T2): En dén iouank hag en dén diméet - 1 - En dén iouank
* 1893 (T2): En den iouank hag en dén dimeet - 2 - En dén diméet
* 1894 (T2) : Er melinér iouank
* 1894 (T2) : Er heh galand
* 1895 (T2) : Er verh iouank dissent
* 1895 (T2) : Minour Tréourin
* 1896 (T1) : Er haih Françès
* 1896 (T1) : Olliér Ramon
* 1896 (T1) : Er marhadour iouank
* 1897 (T2) : Kan̄en gouil Yehan
* 1897 (T2) : En oèd de ziméein
* 1898 (T2) : Buhé burhuduz Sant Julian
* 1899 (T1) : Marionig
* 1899 (T2) : Moéz er botour koed
* 1901 (T1) : Ur person a eskopti Guéned e lar kenavo d'é bobl é amzér er Révolusion
* 1902 (T2) : Lézen en aposta
Embannet er Revue Morbihannaise :
* 1891 (Vol.1) : Er glom hag er jiboésour, gant an ton, ha kan.bzh.
* 1891 (Vol.1) : Marü er marquiz a Bontcallec
* 1892 (Vol.2) : Mari-Madelén e chanj buhé (kan.bzh)
* 1892 (Vol.2) : Buhé burhudus sant Matelin
* 1893 (Vol.3) : Mab ur prins bras galuet de chervij Doué
* 1894 (Vol.4) : Kan̄en Morisèd lahet é Melran d'er 25 a viz mai, ér blé 1727. , ha kan.bzh
* 1905 (Vol.9) : Affér Quiberén